pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองโฆษกฯ เผย กษ.เร่งจัดระเบียบประมงไทยสอดรับข้อกำหนดคุ้มครองสัตว์ทะเลของสหรัฐ ที่จะมีผลปี66 ยืนยันไม่เป็นอุปสรรคต่อส่งออก
วันพฤหัสบดีที่ 4 พฤศจิกายน 2564
รองโฆษกฯ เผย กษ.เร่งจัดระเบียบประมงไทยสอดรับข้อกําหนดคุ้มครองสัตว์ทะเลของสหรัฐ ที่จะมีผลปี66 ยืนยันไม่เป็นอุปสรรคต่อส่งออก
รองโฆษกฯ เผย กษ.เร่งจัดระเบียบประมงไทยสอดรับข้อกําหนดคุ้มครองสัตว์ทะเลของสหรัฐ ที่จะมีผลปี66 ยืนยันไม่เป็นอุปสรรคต่อส่งออก
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความพร้อมของประเทศไทยในการปฏิบัติตามกฎหมายสหรัฐอเมริกา ว่าด้วยการนําเข้าสินค้าสัตว์น้ําเพื่อคุ้มครองสัตว์ทะเลที่เลี้ยงลูกด้วยนม (Marine Mammal Protection Act : MMPA ) MMPA ที่จะมีผลบังคับใช้ในปี 2566 ซึ่งทางกระทรวงเกษตรและสหกรณ์ได้มีการดําเนินการให้สอดรับกับกฎหมายดังกล่าวมาอย่างต่อเนื่อง ทําให้มั่นใจได้ว่าไทยสามารถปฏิบัติตามได้อย่างครบถ้วน ทั้งนี้ สหรัฐเป็นประเทศคู่ค้าสินค้าสัตว์น้ําและผลิตภัณฑ์สัตว์น้ํา อันดับ 1 ของประเทศไทย มีมูลค่าสูงถึง 3.99 หมื่นล้านบาท
ในเรื่องนี้ นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เร่งดําเนินการตามข้อสั่งการพลเอก ประยุทธ์ จันทร์โอชา นายกรัฐมนตรี ได้ให้หน่วยงานที่เกี่ยวข้องดําเนินการจัดระเบียบการทําประมง และแก้ไขปัญหาการทําประมงผิดกฎหมายอย่างยั่งยืนและต่อเนื่อง รวมทั้งให้ความช่วยเหลือดูแลประมงพื้นบ้าน ให้มีความสอดคล้องกับมาตรฐานด้านการประมงขององค์กรระหว่างประเทศ โดยได้รายงานถึงการเตรียมความพร้อมในส่วนที่เกี่ยวข้องกับกฎหมาย MMPA ว่า ได้เร่งขับเคลื่อนการดําเนินการมาตลอด เชื่อมั่นว่า ในวันที่ 1 มกราคม 2566 ซึ่งจะเป็นวันครบกําหนดระยะเวลาผ่อนผัน 5 ปี ของข้อกําหนด MMPA ขององค์การบริหารสมุทรศาสตร์และบรรยากาศแห่งชาติสหรัฐอเมริกา (National Oceanic and Atmospheric Administration : NOAA) สินค้าประมงไทยจะไม่ติดปัญหาในการส่งออกอย่างแน่นอน
ทั้งนี้ ระหว่างช่วงระยะของการผ่อนผัน กระทรวงเกษตรฯ ได้ติดตามการประเมินสถานภาพสัตว์ทะเลเลี้ยงลูกด้วยนม วางระบบรวบรวมข้อมูลสัตว์ทะเลเลี้ยงลูกด้วยนมจากการทําประมง พัฒนากฎระเบียบ ข้อบังคับ หรือมาตรการที่เกี่ยวข้องในการลดการตายและการบาดเจ็บของสัตว์ทะเลเลี้ยงลูกด้วยนมจากการทําประมง เพื่อให้สอดรับกับกฎหมาย MMPA อีกทั้งมีการจัดตั้งคณะทํางานด้านต่างๆ และจัดทํารายงานข้อมูลต่อสหรัฐฯ อย่างต่อเนื่องทุกปี โดยเมื่อปี 2563 คณะกรรมการนโยบายประมงแห่งชาติ ได้แต่งตั้งคณะอนุกรรมการป้องกันและแก้ไขปัญหาผลกระทบของการทําประมงต่อสัตว์ทะเลหายากและสัตว์ทะเลเลี้ยงลูกด้วยนม ซึ่งประกอบด้วย หน่วยงานภาครัฐ ภาคการศึกษา ภาคประชาชน และมีการรายงานข้อมูลเพื่อเสนอต่อสหรัฐฯด้วย
“นายกรัฐมนตรีได้เน้นย้ําให้ทุกภาคส่วนที่เกี่ยวข้องบูรณาการการทํางานกันอย่างใกล้ชิด เพื่อป้องกันไม่ให้เกิดผลกระทบต่อการส่งออกสินค้าสัตว์น้ําของประเทศไทย รวมถึงไม่ให้เกิดผลกระทบต่อชาวประมงและผู้ประกอบการ อีกทั้งการดําเนินการตามกฎหมายต่างๆ จะต้องทําควบคู่ไปกับการบรรเทาผลกระทบต่อประมงพื้นบ้าน ซึ่งเป็นวิถีชีวิตดั้งเดิมของประชาชน เพื่อให้เกิดการแก้ไขปัญหาครอบคลุมประเด็นที่รอบด้าน เป็นระบบ ตลอดจนจะได้สร้างความเชื่อมั่นต่ออาหารทะเลไทยเพื่อผู้บริโภคทั้งในและต่างประเทศ ไปพร้อมกับการทําประมงที่ยั่งยืน” นางสาวรัชดา กล่าว
รัฐบาลไทย-ข่าวทำเนียบรัฐบาล-โฆษกรัฐบาลจี้ฝ่ายค้าน ทบทวนตัวเองก่อนโทษคนอื่น ชี้การขีดเส้นตายการทำงานของรัฐบาลไม่ใช่หน้าที่ของฝ่ายค้าน แต่เป็นอำนาจของประชาชน ยัน นายกฯ แก้โควิด-19 ได้ดีทั่วโลกชื่นชม
วันเสาร์ที่ 7 พฤษภาคม 2565
โฆษกรัฐบาลจี้ฝ่ายค้าน ทบทวนตัวเองก่อนโทษคนอื่น ชี้การขีดเส้นตายการทํางานของรัฐบาลไม่ใช่หน้าที่ของฝ่ายค้าน แต่เป็นอํานาจของประชาชน ยัน นายกฯ แก้โควิด-19 ได้ดีทั่วโลกชื่นชม
โฆษกรัฐบาลจี้ฝ่ายค้าน ทบทวนตัวเองก่อนโทษคนอื่น ชี้การขีดเส้นตายการทํางานของรัฐบาลไม่ใช่หน้าที่ของฝ่ายค้าน แต่เป็นอํานาจของประชาชน ยัน นายกฯ แก้โควิด-19 ได้ดีทั่วโลกชื่นชม ย้อน ส.ค.อาจเป็นการขีดเส้นตาย ให้ฝ่ายค้านไม่มีที่ยืนในสายตาประชาชน
วันที่ 7 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่พรรคร่วมฝ่ายค้านขีดเส้นตาย ส.ค.รัฐบาลต้องออกไป เพราะไร้ศักยภาพ ทําคนจนพุ่ง-หนี้ท่วม ฉุดประเทศถึงจุดต่ําสุดว่า หากประเทศไทยกําลังอยู่ในจุดที่ต่ําที่สุดนั้น ก็คงเป็นจุดที่ประเทศไทยมีฝ่ายค้าน แต่กลับไม่รู้จักการทําหน้าที่ของตัวเอง งานสภาฯ ไม่ทํา นิยมแต่งานผสมโรงล้มรัฐบาลเป็นหลัก ทั้งหมดก็เพียงเพื่อหวังจะให้ตัวเองได้กลับมามีอํานาจ โดยไม่สนว่าจะเป็นวิธีไหน หรือประชาชนกําลังเดือดร้อนขนาดไหนก็ตาม ทั้งนี้ การอ้างว่ารัฐบาลบริหารและออกมาตรการที่ผิดพลาด ควบคุมโรคระบาดแบบไร้ทิศทาง กระทําเสมือนชีวิตของประชาชนนั้นไร้ค่า ไร้ความหมายนั้น ยืนยันว่าทุกนโยบายของรัฐบาลท่านนายกฯ รับฟังความคิดเห็นจากผู้เชี่ยวชาญที่เกี่ยวข้องก่อนจะออกมาเป็นมาตรการต่าง ๆ ดังนั้น น่าจะเป็นฝ่ายค้านมากกว่า ที่ปิดหูปิดตา ไม่ยอมรับความเป็นจริง จนตัวเองต้องหลงทิศหลงทาง ทั้งที่ทั่วโลกชื่นชมการแก้ปัญหาโควิด-19 ของรัฐบาลว่าทําได้ดีมาก สร้างความสมดุลระหว่างการป้องกันรักษาโควิดกับการฟื้นเศรษฐกิจ
“การขีดเส้นตายการทํางานของรัฐบาลนั้นไม่ใช่หน้าที่ของฝ่ายค้าน แต่เป็นอํานาจของประชาชน ผ่านการตัดสินใจของ ส.ส.ส่วนใหญ่ที่มาจากการเลือกตั้งของประชาชน ฝ่ายค้านอาจจะยังติดนิสัยใช้อํานาจสั่งการโดยใครเพียงคนใดคนหนึ่ง เหมือนกับที่ผ่านมาในอดีตที่มีทั้งสภาฯ ทาส และสภาฯ ผัวเมีย ซึ่งสุดท้ายประชาชนทนไม่ไหว ออกมากดดันจนฝ่ายค้านจนฝ่ายค้านต้องคืนอํานาจและประชาธิปไตยให้กับประชาชน ทั้งนี้ หากฝ่ายค้านคิดถึงประชาชนก่อนคิดถึงตัวเองจริง ๆ ก็ควรทบทวนการทําหน้าที่ของตัวเองตลอด 8 ปีที่ผ่านมาว่า งานไหนบ้างที่ทําเพื่อประชาชน และงานไหนบ้างที่ทําเพื่อตัวเองให้ได้กลับมามีอํานาจอีกครั้ง หากยังคิดไม่ได้ ส.ค. อาจกลายเป็นการขีดเส้นตายให้ฝ่ายค้านไม่มีที่ยืนในสายตาประชาชนก็เป็นได้” นายธนกร กล่าว
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิฯ ประชุมคณะกรรมการขับเคลื่อนงานสิทธิมนุษยชนของประเทศไทย ครั้งที่ ๑/๒๕๖๔ พร้อมรับรองผลการคัดเลือกองค์กรต้นแบบด้านสิทธิมนุษยชน ปี ๒๕๖๔
วันจันทร์ที่ 27 กันยายน 2564
กระทรวงยุติธรรม โดยกรมคุ้มครองสิทธิฯ ประชุมคณะกรรมการขับเคลื่อนงานสิทธิมนุษยชนของประเทศไทย ครั้งที่ ๑/๒๕๖๔ พร้อมรับรองผลการคัดเลือกองค์กรต้นแบบด้านสิทธิมนุษยชน ปี ๒๕๖๔
กระทรวงยุติธรรม โดยกรมคุ้มครองสิทธิฯ ประชุมคณะกรรมการขับเคลื่อนงานสิทธิมนุษยชนของประเทศไทย ครั้งที่ ๑/๒๕๖๔ พร้อมรับรองผลการคัดเลือกองค์กรต้นแบบด้านสิทธิมนุษยชน ปี ๒๕๖๔
ในวันจันทร์ที่ ๒๗ กันยายน ๒๕๖๔ เวลา ๑๐.๐๐ น. ณ ห้องประชุม ๑๐ – ๐๑ ชั้น ๑๐ กระทรวงยุติธรรม ถนนแจ้งวัฒนะ เขตหลักสี่ กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการขับเคลื่อนงานสิทธิมนุษยชนของประเทศไทย ครั้งที่ ๑/๒๕๖๔ โดยมี นายวัลลภ นาคบัว รองปลัดกระทรวงยุติธรรม พร้อมด้วยนายเรืองศักดิ์ สุวารี อธิบดีกรมคุ้มครองสิทธิและเสรีภาพ นางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ นางบุญภาดา พึ่งบุญ ฯ อรุณเบิกฟ้า ผู้อํานวยการกองยุทธศาสตร์และแผนสิทธิมนุษยชนแห่งชาติ ผู้แทนส่วนราชการ ผู้ทรงคุณวุฒิด้านสิทธิมนุษยชน และหน่วยงานที่เกี่ยวข้องเข้าร่วม
สําหรับการประชุมในครั้งนี้ ที่ประชุมได้รับทราบผลการดําเนินงานของอนุกรรมการ ฯ จํานวน ๔ คณะ ภายใต้คณะกรรมการขับเคลื่อนงานสิทธิมนุษยชนของประเทศไทย อาทิ ผลการดําเนินงานที่โดดเด่นภายใต้แผนสิทธิมนุษยชนแห่งชาติ ฉบับที่ ๔ (พ.ศ. ๒๕๖๒ - ๒๕๖๕) ผลการขับเคลื่อนแผนปฏิบัติการระดับชาติว่าด้วยธุรกิจกับสิทธิมนุษยชน ระยะที่ ๑ (พ.ศ. ๒๕๖๒ - ๒๕๖๕) และการนําเสนอรายงานประเทศตามพันธกรณีระหว่างประเทศด้านสิทธิมนุษยชน นอกจากนี้ ที่ประชุมได้รับรองผลการคัดเลือกองค์กรต้นแบบด้านสิทธิมนุษยชน ประจําปี ๒๕๖๔ ซึ่งจะมีการจัดงานประกาศรางวัลองค์กรต้นแบบ ประจําปี ๒๕๖๔ และมอบรางวัล ฯ ในวันพุธที่ ๒๙ กันยายน ๒๕๖๔ ระหว่างเวลา ๐๘.๓๐ - ๑๒.๐๐ น. ผ่านทางออนไลน์ระบบ Zoom Webinar และ Facebook Live ของกรมคุ้มครองสิทธิและเสรีภาพ อีกด้วย
รัฐบาลไทย-ข่าวทำเนียบรัฐบาล-​Ad-hoc committee for economic situation administration established to tackle current economic and energy crisis
วันพฤหัสบดีที่ 21 กรกฎาคม 2565
​Ad-hoc committee for economic situation administration established to tackle current economic and energy crisis
​Ad-hoc committee for economic situation administration established to tackle current economic and energy crisis
July 20, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha ordered for the establishment of an ad-hoc committee for economic situation administration to tackle problems related to economic and energy crisis, and consumption products in a bid to alleviate people’s plights.
The Prime Minister signed the 170/2565 order of the Prime Minister’s Office to establish an ad-hoc committee for economic situation administration, which will be chaired by the Prime Minister. Members of the ad-hoc committee include concerned deputy prime ministers (as vice chairs), minister of finance, minister of agriculture and cooperative, minister of transport, minister of interior, minister of industry, permanent secretaries to 7 ministries, secretary general of the Office of Council of State, secretary-general of Office of the National Security Council, secretary general of the Office of National Economic and Social Development Council, director-general of the Budget Bureau, and governor of the Bank of Thailand. The Prime Minister also signed an order, as chair of the ad-hoc committee for economic situation administration, to set up a sub-committee for monitoring and analyzing economic situation with the permanent secretary to Ministry of Finance as chair.
The ad-hoc committee for economic situation administration will identify integrative economic guidelines for concerned agencies to translate into action, prepare response plans, and monitor, follow up, and evaluate implementation of those guidelines and plans, taking into consideration recommendations and comments of the sub-committee for monitoring and analyzing economic situation, to ensure tangible success. The sub-committee’s tasks also include developing response plans to be proposed to the committee.
According to the Government Spokesperson, both the ad-hoc committee for economic situation administration and the sub-committee for monitoring and analyzing economic situation will be the Government’s important tools to tackle and mitigate the impact of global economic crisis in the aspects of trade and investment, energy, product price control, and financial and fiscal policies in a unified and timely manner. At the same time, the Prime Minister has instructed concerned agencies to come up with response plan against energy and food crisis, both at the immediate, short-term, and long-term levels. The Government Spokesperson reaffirmed that the Government commits and strives to address these problems in order to minimize impact against the Thai people and the nation’s economic advancement.
รัฐบาลไทย-ข่าวทำเนียบรัฐบาล-รัฐบาลพร้อมพิจารณาหาก “โค้ชเช” ยื่นเอกสารพร้อมหลักฐานขอสัญชาติไทยอย่างเป็นทางการ
วันอาทิตย์ที่ 25 กรกฎาคม 2564
รัฐบาลพร้อมพิจารณาหาก “โค้ชเช” ยื่นเอกสารพร้อมหลักฐานขอสัญชาติไทยอย่างเป็นทางการ
รัฐบาลพร้อมพิจารณาหาก “โค้ชเช” ยื่นเอกสารพร้อมหลักฐานขอสัญชาติไทยอย่างเป็นทางการ
นายอนุชา บูรพชัยศรี โฆษกประจําสํานักนายกรัฐมนตรี เปิดเผยถึงความสําเร็จของนักกีฬาเทควันโดไทยในการแข่งขันกีฬาโอลิมปิกเกมส์ โตเกียว 2020 ซึ่งผู้ที่มีส่วนสําคัญในความสําเร็จครั้งนี้คือ ”โค้ชเช” หรือนายชเว ยอง ซอก (Mr. Choi Young Seok) หัวหน้าผู้ฝึกสอนนักกีฬาเทควันโดทีมชาติไทย ซึ่งได้ช่วยพัฒนากีฬาเทควันโดของไทยให้ได้รับการยอมรับว่ามีความก้าวหน้าเป็นอย่างมาก และถือเป็นอันดับต้นๆของโลกในขณะนี้ โดยมีผลงานสําคัญมากมาย ทั้งการนําทีมนักกีฬาเทควันโดทีมชาติไทยเข้าร่วมการแข่งขันในเอเชียนเกมส์ โอลิมปิกเกมส์ และรายการแข่งขันระดับโลกอื่น ๆ จนสร้างผลงานโดดเด่นได้รับเหรียญรางวัลอย่างต่อเนื่อง
ทั้งนี้ ในเบื้องต้นได้รับทราบจากการกีฬาแห่งประเทศไทย และสมาคมกีฬาเทควันโดแห่งประเทศไทย ว่าปัจจุบัน “โค้ชเช” ถือสัญชาติเกาหลีใต้ และได้แสดงความประสงค์ที่จะเปลี่ยนมาเป็นสัญชาติไทย แต่เนื่องจากที่ผ่านมาเอกสารและหลักฐานต่าง ๆ ซึ่งมีจํานวนมาก อาจยังรวบรวมได้ไม่ครบถ้วน จึงได้ชะลอการยื่นขออย่างเป็นทางการไว้ก่อน แต่ทราบว่าในขณะนี้ได้เตรียมเอกสารไว้จนเกือบครบแล้ว ดังนั้นเมื่อ “โค้ชเช” เดินทางกลับถึงประเทศไทยแล้ว จะเตรียมยื่นเอกสารพร้อมหลักฐานขอสัญชาติไทยอย่างเป็นทางการผ่านทางสํานักงานตํารวจแห่งชาติ เพื่อส่งต่อให้กระทรวงมหาดไทย พิจารณาต่อไป
รัฐบาลไทย-ข่าวทำเนียบรัฐบาล-มาตรการสินเชื่อสร้างงาน สร้างอาชีพ
วันพุธที่ 1 ธันวาคม 2564
มาตรการสินเชื่อสร้างงาน สร้างอาชีพ
วันพุธที่ 24 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยผู้ค้ารายย่อยและประชาชนที่ประกอบอาชีพอิสระ จึงเห็นชอบให้ธนาคารออมสินดําเนินมาตรการสินเชื่อสร้างงาน สร้างอาชีพ พร้อมอนุมัติวงเงิน 1,500 ล้านบาทเพื่อชดเชยความเสียหายจากหนี้ที่ไม่ก่อให้เกิดรายได้ให้แก่ธนาคาร โดยมาตรการสินเชื่อดังกล่าวมีวงเงิน 5,000 ล้านบาท มีเป้าหมายที่จะเป็นเงินทุนเริ่มต้นหรือเสริมสภาพคล่องให้แก่ผู้เริ่มต้นประกอบอาชีพ ผู้ค้ารายย่อย ผู้ประกอบการขนาดย่อม และผู้ขับขี่รถสาธารณะ รายละไม่เกิน 300,000 บาท อัตราดอกเบี้ยร้อยละ 3.99 ต่อปี ปลอดชําระคืน 6 งวดแรก ระยะเวลากู้ไม่เกิน 5 ปี ยื่นขอได้ตั้งแต่วันนี้ – 30 ก.ย.2565 นอกจากนี้ ยังมีการอบรมให้ความรู้ทางการเงินและทักษะการประกอบอาชีพ รวมถึงจัดหาอุปกรณ์และสถานที่จําหน่ายสินค้าให้ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ปลื้ม WHO ยกไทยเป็นประเทศต้นแบบประเทศที่ 3 นำร่องจัดกิจกรรมการทบทวนการเตรียมความพร้อมกรณีภาวะฉุกเฉินทางสาธารณสุข
วันอังคารที่ 26 เมษายน 2565
โฆษกรัฐบาลเผย "นายกฯ" ปลื้ม  WHO ยกไทยเป็นประเทศต้นแบบประเทศที่ 3 นําร่องจัดกิจกรรมการทบทวนการเตรียมความพร้อมกรณีภาวะฉุกเฉินทางสาธารณสุข
โฆษกรัฐบาลเผย "นายกฯ" ปลื้ม  WHO ยกไทยเป็นประเทศต้นแบบประเทศที่ 3 นําร่องจัดกิจกรรมการทบทวนการเตรียมความพร้อมกรณีภาวะฉุกเฉินทางสาธารณสุข พร้อมขอบคุณความทุ่มเทของบุคลากรทางการแพทย์ และผู้มีส่วนเกี่ยวข้องทุกคน
วันนี้ (26 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความยินดีที่องค์การอนามัยโลก (WHO) ยกย่องไทยเป็นประเทศต้นแบบประเทศที่ 3 นําร่องจัดกิจกรรมการทบทวนการเตรียมความพร้อมกรณีภาวะฉุกเฉินทางสาธารณสุขและสุขภาพถ้วนหน้า ในการรับมือการระบาดใหญ่ของโรคโควิด-19 เนื่องจากไทยเป็นประเทศหนึ่งที่มีการบริหารจัดการและรับมือกับสถานการณ์โควิด-19 ได้อย่างมีประสิทธิภาพ โดยให้ไทยเป็นประเทศนําร่องที่จะได้เผยแพร่ประสบการณ์สู่สาธารณะในการประชุมสมัชชาอนามัยโลก 2565 เพื่อแลกเปลี่ยนประสบการณ์ และแนวปฏิบัติที่ดี เพื่อให้เป็นประโยชน์แก่ประเทศสมาชิก และเพื่อให้เกิดการพัฒนาเครื่องมือและกลไกใหม่ รองรับวิกฤติด้านสาธารณสุขสําหรับใช้งานทั่วโลกในอนาคต โดยเป็นผลมาจากความร่วมมือกันในสังคม ทั้งภาครัฐ ภาคเอกชน และภาคสังคม ขอบคุณประชาชนทุกคนที่ร่วมกันปฏิบัติตนตามมาตรการสาธารณสุขและมาตรการ Universal Prevention อย่างเคร่งครัด โอกาสนี้ นายกรัฐมนตรียังขอบคุณความทุ่มเทของบุคลากรทางการแพทย์ และผู้มีส่วนเกี่ยวข้องทุกคน ที่ช่วยกันทํางานอย่างหนักตลอดมา ทําให้ต่างชาติเชื่อมั่นในระบบการป้องกันการแพร่ระบาดของไทย เชื่อว่า อีกไม่นานนี้เราจะผ่านวิกฤตนี้ไปได้
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 13,816 ราย จําแนกเป็น ผู้ติดเชื้อในประเทศ 13,759 ราย และผู้ป่วยมาจากต่างประเทศ 57 ราย ผู้เสียชีวิตเพิ่มขึ้น 120 ราย ผู้ที่กําลังรักษาตัว 167,124 ราย และมียอดผู้ที่หายป่วยกลับบ้านแล้ว 21,072 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 1,971,249 ราย จํานวนผู้ที่หายป่วยสะสมจํานวน 1,831,047 ราย จํานวนผู้ป่วยปอดอักเสบรักษาตัวอยู่ในโรงพยาบาล 1,825 ราย เฉลี่ยจังหวัดละ 24 ราย อัตราครองเตียง ร้อยละ 24.3 ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 24 เม.ย. 65 รวม 132,633,387 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,155,863 โดส ผู้ได้รับวัคซีนเข็มที่ 2 สะสม 51,009,258 โดส และผู้ได้รับวัคซีนเข็มที่ 3 ขึ้นไป สะสม 25,468,266 โดส //
รัฐบาลไทย-ข่าวทำเนียบรัฐบาล-นายกฯ ลงพื้นที่อุบลราชธานี 15 ต.ค. นี้ ตรวจการบริหารจัดการน้ำและการใช้พลังงานหมุนเวียนในการผลิตไฟฟ้า โดยใช้นวัตกรรม "โซลาร์เซลล์ลอยน้ำไฮบริดกับพลังน้ำที่มีขนาดใหญ่ที่สุดในโลก"
วันพฤหัสบดีที่ 14 ตุลาคม 2564
นายกฯ ลงพื้นที่อุบลราชธานี 15 ต.ค. นี้ ตรวจการบริหารจัดการน้ําและการใช้พลังงานหมุนเวียนในการผลิตไฟฟ้า โดยใช้นวัตกรรม "โซลาร์เซลล์ลอยน้ําไฮบริดกับพลังน้ําที่มีขนาดใหญ่ที่สุดในโลก"
นายกรัฐมนตรีเดินหน้า พร้อมลงพื้นที่อุบลราชธานี 15 ต.ค. นี้ ตรวจเยี่ยมการบริหารจัดการน้ําของจังหวัดอุบลราชธานี และการใช้พลังงานหมุนเวียนในการผลิตไฟฟ้า โดยใช้นวัตกรรม "โซลาร์เซลล์ลอยน้ําไฮบริดกับพลังน้ําที่มีขนาดใหญ่ที่สุดในโลก"
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมลงพื้นที่ตรวจเยี่ยมการดําเนินการโครงการพลังงานทดแทน และศูนย์การเรียนรู้ต้นแบบโคก หนอง นา ณ วัดป่าศรีแสงธรรม ตําบลห้วยยาง อําเภอโขงเจียม จังหวัดอุบลราชธานี พร้อมนมัสการพระปัญญาวชิรโมลี และเยี่ยมชมระบบสมาร์ทกริดศรีแสงธรรม ERC Sandbox และการจัดการศึกษาแบบไตรสิกขา (เน้นการพึ่งพาตนเอง) ของโรงเรียนศรีแสงธรรม จากนั้น ตรวจเยี่ยมการดําเนินการโครงการพลังงานทดแทน ศูนย์การเรียนรู้ต้นแบบโคก หนอง นา และพบปะเครือข่ายโคก หนอง นา ของวัดป่าศรีแสงธรรม และจิตอาสาพัฒนาชุมชน พร้อมร่วมกิจกรรมปลูกป่าเพอร์มาคัลเจอร์ ทําหลุม ปลูกป่า ห่มดิน ให้ปุ๋ยแห้ง ปุ๋ยน้ํา อีกทั้ง ยังได้เยี่ยมชมฐานการเรียนรู้ “คนติดดิน” การสร้างบ้านดินด้วยเทคนิคเอิร์ธแบก” และฐานการเรียนรู้ “คนมีไฟ ระบบสูบน้ําพลังงานแสงอาทิตย์ควบคุมระบบการเปิด-ปิด ด้วยระบบ IOT เพื่อรดน้ําต้นไม้เป็นสมาร์ทฟาร์มในโคก หนอง นา” นอกจากนี้ ยังมีโครงการพระราชทาน โคก หนอง นา แห่งน้ําใจและความหวัง โดยจะทําการปลูกต้นไม้รอบศาลาพระราชทาน และเยี่ยมชมแปลงนา กล้าต้นเดียว ฐานคนรักษ์แม่โพสพอีกด้วย
ต่อจากนั้น เวลา 12.00 น. นายกรัฐมนตรีและคณะเดินทางออกจากวัดป่าศรีแสงธรรม โดยเฮลิคอปเตอร์ไปยังเขื่อนสิรินธร อําเภอสิรินธร จังหวัดอุบลราชธานี เพื่อตรวจเยี่ยมการบริหารจัดการน้ําของจังหวัดอุบลราชธานี และการใช้พลังงานหมุนเวียนในการผลิตไฟฟ้า โดยใช้นวัตกรรม “โซลาร์เซลล์ลอยน้ําไฮบริดกับพลังน้ําที่มีขนาดใหญ่ที่สุดในโลก” พร้อมรับฟังรายงานการบริหารจัดการน้ําของจังหวัดอุบลราชธานี ก่อนเดินทางไปตรวจเยี่ยมการบรรเทาสาธารณภัยและการฟื้นฟูผู้ประสบภัยในพื้นที่ จังหวัดอุบลราชธานี ณ ศาลาประชาวาริน พร้อมเยี่ยมให้กําลังใจและมอบถุงยังชีพให้แก่ผู้ประสบภัย จํานวน 78 ครัวเรือน ก่อนเดินทางกลับกรุงเทพฯ
“นายกรัฐมนตรีลงพื้นที่ทุกครั้งเพื่อดูแลความเดือดร้อนของพี่น้องประชาชนเป็นหลัก รวมทั้งจะได้ติดตามทั้งการต้องรับมือกับทั้งสถานการณ์โควิด -19 และสถานการณ์น้ําท่วมที่เกิดขึ้นในหลายพื้นที่ขณะนี้ ที่ผ่านมาได้มีการลงพื้นที่อย่างต่อเนื่องไปแล้วทั้งหมด 8 จังหวัด อาทิ จังหวัดสมุทรปราการ ชลบุรี เพชรบุรี ชัยนาท สุโขทัย ชัยภูมิ นนทบุรี นครศรีธรรมราช และในวันพรุ่งนี้ (15 ต.ค. 64) จะนําคณะเดินทางลงพื้นที่จังหวัดอุบลราชธานี ซึ่งจะเป็นหนึ่งในพื้นที่ที่ได้รับผลกระทบจากพายุโซนร้อนคมปาซุ เพื่อติดตามเตรียมแผนป้องกันและมาตรการต่าง ๆ สําหรับสถานการณ์น้ําท่วมในจังหวัดจันทบุรี นายกรัฐมนตรีกําชับให้ส่วนราชการในพื้นที่เร่งให้ความช่วยเหลือ อพยพประชาชนในพื้นที่ โดยหากขาดเหลือสิ่งใดให้ทางจังหวัดประสานแจ้งส่วนกลางเข้ามาทันที” นายธนกร กล่าว
.......................
รัฐบาลไทย-ข่าวทำเนียบรัฐบาล-นายกรัฐมนตรีชื่นชม ขอบคุณทุกภาคส่วน ทวง “ครอบพระเศียรทองคำ” โบราณวัตถุล้านนา คืนกลับมาสู่แผ่นดินไทยสำเร็จ
วันเสาร์ที่ 4 มิถุนายน 2565
นายกรัฐมนตรีชื่นชม ขอบคุณทุกภาคส่วน ทวง “ครอบพระเศียรทองคํา” โบราณวัตถุล้านนา คืนกลับมาสู่แผ่นดินไทยสําเร็จ
นายกรัฐมนตรีชื่นชม ขอบคุณทุกภาคส่วน ทวง “ครอบพระเศียรทองคํา” โบราณวัตถุล้านนา คืนกลับมาสู่แผ่นดินไทยสําเร็จ
วันนี้ (4 มิถุนายน 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีชื่นชมและขอบคุณผู้ที่มีส่วนเกี่ยวข้องทุกท่าน ที่ได้ช่วยกันทุ่มเททํางานอย่างหนัก พร้อมกับกล่าวขอบคุณสหรัฐอเมริกาที่ให้ความร่วมมือ จนสามารถส่งมอบโบราณวัตถุล้ําค่า คือ ครอบพระเศียรทองคํา เมื่อวันที่ 19 พฤษภาคม 2565 ที่ผ่านมา กลับสู่ประเทศไทยได้เป็นที่เรียบร้อย
สําหรับ ครอบพระเศียรทองคํานี้ เป็นเครื่องประดับพระเศียรพระพุทธรูปทําจากทองคํา 95 % ประกอบด้วยส่วนครอบพระเศียรกว้าง-ยาว 14 x 17.6 ซม. หนัก 12.7 กรัม และส่วนพระรัศมีสูง 12.7 ซม. เส้นผ่าศูนย์กลาง 4 ซม. หนัก 29.9 กรัม ใช้เทคนิคดุนทองและตีทอง เบื้องต้นสันนิษฐานว่า เป็นโบราณวัตถุศิลปะล้านนา อายุราวพุทธศตวรรษที่ 20-21 ขณะนี้ กรมศิลปากรได้เก็บรักษาไว้ที่คลังกลางพิพิธภัณฑสถานแห่งชาติ เพื่อการศึกษาและจะนําจัดแสดงในนิทรรศการต่อไป
นางสาวรัชดาฯ กล่าวว่า ก่อนหน้านี้ เมื่อปี 2564 รัฐบาลสามารถติดตามโบราณวัตถุกลับไทยแล้ว ได้แก่ ทับหลังปราสาทหนองหงส์ จังหวัดบุรีรัมย์ และทับหลังปราสาทเขาโล้น จังหวัดสระแก้ว ที่ถูกขโมยไปนานเกือบ 60 ปี นอกจากนี้ ยังมีความคืบหน้าเกี่ยวกับประติมากรรมสําริด โบราณคดีประโคนชัย จังหวัดบุรีรัมย์ ที่ถูกจัดแสดง ณ พิพิธภัณฑ์ศิลปะแห่งเดนเวอร์ ซึ่งมีแนวโน้มอาจได้กลับคืนประเทศไทยในลําดับถัดไป อย่างไรก็ตาม ไทยต้องให้ทางสํานักงานสืบสวนเพื่อความมั่นคงแห่งมาตุภูมิ สหรัฐอเมริกา ดําเนินการตามกฎหมายก่อน
นางสาวรัชดาฯ ยังกล่าวต่อว่า ปัจจุบันยังมีโบราณวัตถุของไทยที่ถูกนําออกนอกประเทศเป็นจํานวนมากทั้งที่จัดแสดงและเก็บรักษาภายในพิพิธภัณฑ์ในต่างประเทศ อยู่ในความครอบครองของเอกชน หรือมูลนิธิเอกชน สถาบัน การศึกษา หรือซื้อขายผ่านสถาบันการประมูลโบราณวัตถุและศิลปวัตถุ เป็นต้น นายกรัฐมนตรีได้กําชับให้คณะทํางานขยายผลการทวงคืนไปยังประเทศอื่นๆที่มีข้อมูล รวมถึงในยุโรป โดยประสานงานผ่านหน่วยงานที่เกี่ยวข้องทั้งภาครัฐและเอกชน เพื่อติดตามโบราณวัตถุของไทยที่อยู่ในต่างประเทศให้กลับมาเป็นสมบัติและมรดกวัฒนธรรมของชาติ
.......................
รัฐบาลไทย-ข่าวทำเนียบรัฐบาล-"รมช.กลาโหมนำทีมลงพื้นที่ จ.นราธิวาส ติดตามประเด็นสกัดการลักลอบเข้าเมือง สิ่งผิดกฎหมาย ป้องกันโควิด-19"
วันศุกร์ที่ 11 มีนาคม 2565
"รมช.กลาโหมนําทีมลงพื้นที่ จ.นราธิวาส ติดตามประเด็นสกัดการลักลอบเข้าเมือง สิ่งผิดกฎหมาย ป้องกันโควิด-19"
เมื่อวันที่ ๑๑ มี.ค. ๒๕๖๕ พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม และประธานกรรมการผู้แทนพิเศษของรัฐบาล
พลเอก พรศักดิ์ พูลสวัสดิ์, คุณรัชดา ธนาดิเรก กรรมการผู้แทนพิเศษของรัฐบาล และ พลเอก สุพจน์ มาลานิยม เลขาธิการสภาความมั่นคงแห่งชาติ เดินทางไปติดตามการขับเคลื่อนงานในการแก้ไขปัญหาจังหวัดชายแดนใต้
ณ ด่านศุลกากรตากใบ อําเภอตากใบ จังหวัดนราธิวาส รับฟังการบรรยายสรุปสถานการณ์
ในพื้นที่จากหน่วยเฉพาะกิจนราธิวาส (ฉก.นราธิวาส) และรับทราบรายงานสภาพเศรษฐกิจการค้าขายบริเวณด้านพรมแดนไทย - มาเลเซีย ด้านอําเภอตากใบ ซึ่งมีช่องทาง เข้า - ออก ติดกับประเทศเพื่อนบ้านโดยมีจุดผ่านแดนถาวร ๑ แห่ง จุดผ่อนปรนการค้า ๓ แห่ง และช่องทางธรรมชาติ จํานวน ๒๖ จุด
หลังจากนั้นได้เดินทางโดยเรือตรวจการณ์ไปตามลําน้ําโกลกเพื่อรับทราบการปฏิบัติงานของหน่วยงานในพื้นที่ที่มีการบูรณาการร่วมกันในการปฏิบัติภารกิจในการรักษาความมั่นคงปลอดภัยให้กับประชาชน ดูแลป้องกัน สกัดกั้น ยับยั้งการลักลอบเข้าเมืองโดยผิดกฎหมาย การขนสินค้าหลีกเลี่ยงภาษี การค้ายาเสพติด สภาพพื้นที่ภายหลังน้ําลดจากปัญหาน้ําท่วมเมื่อช่วงต้นเดือนที่ผ่านมา ตลอดจนการควบคุมคัดกรองบุคคลในการป้องกันการแพร่ระบาดของโรคติดเชื้อโควิด-19 ซึ่งทุกหน่วยในพื้นที่ได้เตรียมความพร้อมตามมาตรการเฝ้าระวังและป้องกันดูแล ตามเส้นเขตแดนทางน้ําระยะทาง ๑๐๖ กิโลเมตร ด้วยการทํางานบูรณาการร่วมกันอย่างมีประสิทธิภาพ สามารถสร้างความเชื่อมั่นให้กับประชาชนในพื้นที่ได้เป็นอย่างดี
นอกจากนี้ รัฐมนตรีช่วยว่าการกระทรวงกลาโหม และประธานกรรมการผู้แทนพิเศษของรัฐบาล ยังได้ฝากข้อห่วงใย และขอบคุณเจ้าหน้าที่ผู้ปฏิบัติงานในพื้นที่จากท่านนายกรัฐมนตรี และรัฐมนตรีว่าการกระทรวงกลาโหม ในการทําหน้าที่ในการรักษาความสงบเรียบร้อย และดูแลความปลอดภัยให้กับพี่น้องประชาชนด้วยความเสียสละอดทนเป็นอย่างดีมาโดยตลอด
จากนั้นได้เดินทางไปเยี่ยมกําลังพลอาสาสมัครทหารพรานและประชาชน ที่ได้รับบาดเจ็บจากการลอบวางระเบิดที่บริเวณริมถนนเส้น ๔๑๐ ตรงข้ามมัสยิสบ้านเตาปูน หมู่๓ ตําบลบันนังสตา อําเภอบันนังสตา จังหวัดยะลา เมื่อวันที่ ๑๐ มีนาคม ๒๕๖๕ ณ โรงพยาบาลศูนย์ยะลา
#กลาโหม135ปี
รัฐบาลไทย-ข่าวทำเนียบรัฐบาล-เปิดความแตกต่างโครงการรถไฟความเร็วสูงไทย - จีน VS โครงการรถไฟลาว - จีน
วันศุกร์ที่ 22 กรกฎาคม 2565
เปิดความแตกต่างโครงการรถไฟความเร็วสูงไทย - จีน VS โครงการรถไฟลาว - จีน
.....
กรมการขนส่งทางราง เผยความแตกต่างระหว่างโครงการรถไฟความเร็วสูงไทย - จีน กับโครงการรถไฟลาว - จีน ดังนี้“โครงการรถไฟความเร็วสูงไทย - จีน” ไทยลงทุนและดําเนินการก่อสร้างเอง 100% จีน ช่วยงานโยธา คือ ออกแบบ ควบคุมงาน ติดตั้งระบบไฟฟ้าและเครื่องกล เป็นรถไฟทางคู่ตลอดเส้นทาง รองรับความเร็วสูงสุด 250 กม./ชม. ต้นทุน กม.ละ 358 ล้านบาท
.
ส่วน“โครงการรถไฟลาว - จีน” เป็นการร่วมลงทุนระหว่างลาว 30% จีน 70% เป็นรถไฟทางเดี่ยว ความเร็วสูงสุด 160 กม./ชม. ต้นทุน กม. ละ 480 ล้านบาท
.
แม้ไทยจะก่อสร้างได้ช้ากว่าลาวซึ่งให้สัมปทานแก่จีนรับเหมาก่อสร้างแบบเบ็ดเสร็จ แต่วิธีการนี้ทําให้ไทยมีอิสระในการกําหนดแผนการเดินรถ ไม่เสียสิทธิ์การใช้พื้นที่ข้างทาง และจ้างพนักงานทั้งหมดเป็นคนไทยได้ตั้งแต่วันแรกที่เปิดให้บริการเดินรถ
.
ปัจจุบันรถไฟความเร็วสูงไทย - จีน ระยะที่ 1 ช่วง กทม. - นครราชสีมา อยู่ระหว่างก่อสร้าง คาดว่าจะเปิดให้บริการในปี 2569/ ระยะที่ 2 ช่วงนครราชสีมา - หนองคาย คาดว่าจะเสนอ ครม. ในปี 2565 และเปิดให้บริการปี 2571 นอกจากนี้ ยังมีโครงการรถไฟทางคู่ ช่วงขอนแก่น - หนองคาย อยู่ระหว่างเสนอ ครม. พิจารณา คาดว่าจะเปิดให้บริการในปี 2569 โดยมีคณะกรรมการบูรณาการการเชื่อมโยงทางรถไฟระหว่างไทย - ลาว - จีน ดูแลการเชื่อมโยงเส้นทางรถไฟระหว่าง 3 ประเทศให้ไทยได้รับประโยชน์สูงสุด
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม.อนุมัติ จัดสรรพื้นที่ป่าชายเลน 4,000 ไร่ ใน 21 จังหวัด เป็นที่อยู่อาศัยแก่ชุมชน ด้าน ทส.เตรียมปลูกทดแทน
วันพฤหัสบดีที่ 18 พฤศจิกายน 2564
ครม.อนุมัติ จัดสรรพื้นที่ป่าชายเลน 4,000 ไร่ ใน 21 จังหวัด เป็นที่อยู่อาศัยแก่ชุมชน ด้าน ทส.เตรียมปลูกทดแทน
....
ครม. (16พ.ย.64) อนุมัติ ให้ยกเว้นการปฏิบัติตามมติ ครม. วันที่ 23 ก.ค.34 , 22 ส.ค.43 และ 17 ต.ค.43 ที่กําหนดให้ระงับการใช้ประโยชน์ในพื้นที่ป่าชายเลนโดยเด็ดขาด เพื่อให้คณะกรรมการนโยบายที่ดินแห่งชาติสามารถจัดสรรที่ดินเพื่อการอยู่อาศัยแก่ชุมชน ในพื้นที่ป่าชายเลน ในท้องที่จังหวัดชายฝั่งทะเล 21 จังหวัด เนื้อที่รวม 4,105-0-04 ไร่ ได้แก่ จ.ระยอง จันทบุรี ตราด ชลบุรี ฉะเชิงเทรา สมุทรปราการ สมุทรสงคราม สมุทรสาคร เพชรบุรี ประจวบคีรีขันธ์ ชุมพร สุราษฎร์ธานี นครศรีธรรมราช สงขลา ปัตตานี ระนอง พังงา กระบี่ ภูเก็ต สตูล และตรัง
.
เมื่อได้กําหนดพื้นที่เป้าหมายแล้ว กระทรวงทรัพยากรธรรมชาติและสิ่งแวดล้อม (ทส.) จะส่งเจ้าหน้าที่ลงสํารวจพื้นที่ร่วมกับผู้นําหรือผู้แทนชุมชน โดยมีผู้ที่อยู่อาศัยใช้ประโยชน์ที่ดิน เป็นผู้นําตรวจและนําชี้เป็นรายแปลง จากนั้นจะดําเนินการตามระเบียบ ทส. ว่าด้วยการปลูกและบํารุงป่าชายเลนทดแทนเพื่อการอนุรักษ์หรือรักษาสภาพแวดล้อม กรณี หน่วยงานรัฐจําเป็นต้องเข้าใช้ประโยชน์ในพื้นที่ป่าชายเลน พ.ศ.2556 ต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมช.ประภัตร นำทีมข้าราชการกระทรวงเกษตรฯ ลงพื้นที่จังหวัดสุพรรณบุรี ติดตามสถานการณ์น้ำ รับฟังปัญหา พร้อมสั่งการลดระดับน้ำทุ่งรับน้ำโพธิ์พระยา
วันจันทร์ที่ 8 พฤศจิกายน 2564
รมช.ประภัตร นําทีมข้าราชการกระทรวงเกษตรฯ  ลงพื้นที่จังหวัดสุพรรณบุรี ติดตามสถานการณ์น้ํา          รับฟังปัญหา พร้อมสั่งการลดระดับน้ําทุ่งรับน้ําโพธิ์พระยา
รมช.ประภัตร นําทีมข้าราชการกระทรวงเกษตรฯ  ลงพื้นที่จังหวัดสุพรรณบุรี ติดตามสถานการณ์น้ํา          รับฟังปัญหา พร้อมสั่งการลดระดับน้ําทุ่งรับน้ําโพธิ์พระยา คาดสถานการณ์บรรเทาลงภายใน 3 วัน
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์ลงพื้นที่วัดดอนไข่เต่าตําบลวัดโบสถ์อําเภอบางปลาม้าจังหวัดสุพรรณบุรีติดตามสถานการณ์น้ําพร้อมรับฟังและหารือแนวทางแก้ไขปัญหาของประชาชนในพื้นที่โดยมีนายพงษ์ศักดิ์อัครมณีรักษาการผู้อํานวยการส่วนบริหารจัดการน้ําสํานักงานชลประทานที่12กรมชลประทานพร้อมด้วยหัวหน้าส่วนราชการในพื้นที่ผู้นําภาคประชาชนและประชาชนในพื้นที่ให้การต้อนรับและร่วมหารือ
สําหรับจังหวัดสุพรรณบุรีอยู่ในกลุ่มลุ่มน้ําเจ้าพระยาซึ่งประกอบด้วยจังหวัดอุทัยธานีจังหวัดชัยนาทจังหวัดอ่างทองจังหวัดสิงห์บุรีและจังหวัดสุพรรณบุรีต้องดูสถานการณ์น้ําที่4เขื่อนหลักเขื่อนภูมิพลเขื่อนสิริกิติ์เขื่อนเเควน้อยบํารุงแดนและเขื่อนป่าสักโดยในช่วงหนึ่งเดือนที่ผ่านมาฝนตกใต้เขื่อนทําให้ต้องมีการระบายน่ําท้ายเขื่อนและน้ําต้องไหลมารวมกันที่จังหวัดนครสวรรค์แล้วไหลเข้าสู่เขื่อนเจ้าพระยาจังหวัดชัยนาททําให้ต้องผันน้ําท้ายเขื่อนเจ้าพระยาเข้าสู่ระบบชลประทานแต่เนื่องจากปริมาณฝนที่ตกในพื้นที่จังหวัดสุพรรณบุรีส่งผลให้มวลน้ํามากเกินกว่าระบบชลประทานจะบริการจัดการได้ทําให้ลําน้ําเจ้าพระยาริมตลิ่งทั้งสองฝั่งเกิดน้ําท่วมซึ่งการบริหารจัดการน้ําต้องดูภาพรวมให้เกิดความเสียหายเกิดผลกระทบน้อยที่สุดดังนั้นในพื้นที่จังหวัดสุพรรณบุรีที่มีปริมาณน้ําเพิ่มขึ้นไม่ว่าจะมาจากจังหวัดกาญจนบุรีหรือในที่ตกในพื้นที่ทําให้ไม่สามารถระบายลงเเม่น้ําท่าจีนได้ทั้งหมดส่งผลให้เกิดสถานการณ์น้ําท่วมขึ้นในพื้นที่อยู่อาศัยของประชาชนถึงวันนี้สถานการณ์ดีขึ้นแต่ก็ต้องใช้เวลาเพื่อบริหารจัดการให้กลับสู่ภาวะปกติเพราะยังมีอีกหลายปัจจัยไม่ว่าจะเป็นการหนุนของน้ําทะเลหรือปริมาณฝนที่ตกในพื้นที่
รมช.ประภัตรได้สั้งการหน่วยงานชลประทานในพื้นที่ให้บรรเทาความเดือดร้อนให้กับประชาชนในพื้นที่ทุ่งรับน้ําโพธ์พระยาอําเภอสองพี่น้องอําเภอบางปลาม้าและอําเภออู่ทองโดยให้ลดการระบายน้ําท้ายเขื่อนกะเสียวที่ลงสู่แม่น้ําท่าจีนและให้ดําเนินการหน่วงน้ําจากเขื่อนพลเทพเพื่อลดการระบายน้ําลงและให้โครงการส่งน้ําและบํารุงรักษาท่าโบสถ์สามชุกโพธิ์พระยาร่วมกันผันน้ําเข้าทุ่งเพื่อลดปริมาณน้ําในแม่น้ําท่าจีนสุดท้ายได้สั้งการกรมชลประทานสนับสนุนเครื่องผลักดันน้ําที่สะพานข้ามแม่น้ําท่าจีนโดยให้เร่งจัดหาวันนี้6เครื่องภายใน6โมงเย็นและจะเร่งดําเนินการหามาเพิ่มอีก14เครื่องภายในสัปดาห์นี้
ทั้งนี้ได้สั่งการให้กรมชลประทานดูแลภาพรวมให้พี่น้องประชาชนสามารถใช้ชีวิตสัญจรได้ตามปกติซึ่งคาดว่าตามข้อสั่งการแล้วระดับน้ําที่ท่วมพื้นที่พักอาศัยและเส้นทางสัญจรจะลดลงภายใน3วันส่วนในเรื่องการระบายน้ําออกจากทุ่งนั้นสําหรับจังหวัดสุพรรณบุรีคาดว่าจะเป็นช่วงเดือนธันวาคม2564
รัฐบาลไทย-ข่าวทำเนียบรัฐบาล-เปิดแล้ว! รถไฟสาย “กรุงเทพ - ปาดังเบซาร์” กระตุ้นท่องเที่ยวไทย - มาเลเซีย ข้ามประเทศแบบไร้รอยต่อ
วันอังคารที่ 16 สิงหาคม 2565
เปิดแล้ว! รถไฟสาย “กรุงเทพ - ปาดังเบซาร์” กระตุ้นท่องเที่ยวไทย - มาเลเซีย ข้ามประเทศแบบไร้รอยต่อ
.....
การรถไฟแห่งประเทศไทย (รฟท.) เปิดให้บริการรถไฟสายใต้ เส้นทางสถานีกรุงเทพ – สถานีปาดังเบซาร์ (ฝั่งมาเลเซีย) – สถานีกรุงเทพ ตั้งแต่วันที่ 11 ส.ค. 65 เป็นต้นไป จํานวน 2 ขบวน ได้แก่ ขบวนรถด่วนพิเศษที่ 45 ออกจากสถานีกรุงเทพ เวลา 15.10 น. ถึงปาดังเบซาร์ เวลา 9.50 น. และขบวนรถด่วนพิเศษที่ 46 ออกจากสถานีปาดังเบซาร์ เวลา 17.06 น. ถึงกรุงเทพ เวลา 12.45 น. อํานวยความสะดวกในการเดินทางแก่นักท่องเที่ยวและประชาชนของทั้ง 2 ประเทศ
.
ปัจจุบันมีขบวนรถพิเศษที่เดินทางระหว่างไทยกับมาเลเซียอยู่แล้ว 4 ขบวน ในเส้นทางชุมทางหาดใหญ่ - ปาดังเบซาร์ - ชุมทางหาดใหญ่ การเพิ่มเส้นทางรถไฟสายใหม่ “กรุงเทพ – ปาดังเบซาร์ – กรุงเทพ” เป็นการสนับสนุนนโยบายส่งเสริมการท่องเที่ยว กระตุ้นเศรษฐกิจระหว่างสองประเทศเพิ่มมากขึ้น ผู้สนใจสอบถามข้อมูลเพิ่มเติมได้ที่ สายด่วน รฟท. 1690 ตลอด 24 ชั่วโมง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เร่งฉีดวัคซีนผู้สูงอายุทั่วประเทศ 21 – 31 มี.ค. นี้ พร้อมรับลูกหลานกลับบ้านช่วงสงกรานต์
วันเสาร์ที่ 19 มีนาคม 2565
เร่งฉีดวัคซีนผู้สูงอายุทั่วประเทศ 21 – 31 มี.ค. นี้ พร้อมรับลูกหลานกลับบ้านช่วงสงกรานต์
.....
กระทรวงสาธารณสุข (สธ.) คิกออฟโครงการฉีดวัคซีนโควิด-19 ในผู้สูงอายุ “Save 608 by Booster” ระหว่างวันที่ 21 - 31 มี.ค. 65 เพื่อต้อนรับลูกหลานกลับบ้านอย่างปลอดภัยในช่วงเทศกาลสงกรานต์ที่คาดว่าจะมีการเดินทางกลับภูมิลําเนาเป็นจํานวนมาก ซึ่งการวัคซีนเข็มกระตุ้นจะช่วยลดการป่วยหนักหากติดเชื้อ และลดอัตราการเสียชีวิตในผู้สูงอายุได้ถึง 41 เท่า
.
สําหรับลูกหลานที่จะเดินทางกลับบ้านช่วงสงกรานต์ ขอให้ Self Clean Up ตนเองให้ปลอดจากเชื้อโควิดในช่วง 1 สัปดาห์ก่อนเดินทาง เลี่ยงกิจกรรมที่มีความเสี่ยงต่างๆ เช่น การรวมกลุ่มกินเลี้ยงสังสรรค์ พบปะคนจํานวนมาก เข้าไปในสถานที่แออัด และตรวจ ATK คัดกรองตนเอง ลดความเสี่ยงนําเชื้อกลับไปแพร่ให้ผู้สูงอายุที่บ้าน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ห่วงใยผู้ติดเชื้อโควิด-19 วอนประชาชนร่วมมือหลังเดินทางกลับจากท่องเที่ยว /ข้ามจังหวัด หรือไปพื้นที่เสี่ยงช่วงหยุดยาว ขอให้เฝ้าสังเกตอาการตนเองอย่างใกล้ชิดหากพบอาการน่าสงสัยให้ตรวจ ATK ก่อนเข้าทำงาน
วันอาทิตย์ที่ 17 กรกฎาคม 2565
โฆษกรัฐบาลเผยนายกฯ ห่วงใยผู้ติดเชื้อโควิด-19 วอนประชาชนร่วมมือหลังเดินทางกลับจากท่องเที่ยว /ข้ามจังหวัด หรือไปพื้นที่เสี่ยงช่วงหยุดยาว  ขอให้เฝ้าสังเกตอาการตนเองอย่างใกล้ชิดหากพบอาการน่าสงสัยให้ตรวจ ATK ก่อนเข้าทํางาน
โฆษกรัฐบาลเผยนายกฯ ห่วงใยผู้ติดเชื้อโควิด-19 วอนประชาชนร่วมมือหลังเดินทางกลับจากท่องเที่ยว /ข้ามจังหวัด หรือไปพื้นที่เสี่ยงช่วงหยุดยาว  ขอให้เฝ้าสังเกตอาการตนเองอย่างใกล้ชิดหากพบอาการน่าสงสัยให้ตรวจ ATK ก่อนเข้าทํางาน
วันนี้ (17กรกฏาคม2565) นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้รับทราบรายงานสถานการณ์การแพร่ระบาดของโควิด19ในไทยอาจมีแนวโน้มเพิ่มสูงขึ้นขอความร่วมมือประชาชนหลังเดินทางกลับจากการไปท่องเที่ยวและทําบุญตามสถานที่ต่างๆหรือเดินทางข้ามจังหวัดในช่วงวันหยุดยาว ปฏิบัติตนตามคําแนะนําด้านสาธารณสุขสังเกตอาการตนเองอย่างใกล้ชิดหากพบอาการสงสัยน่าจะติดเชื้อเช่นไอเจ็บคอมีไข้ปวดกล้ามเนื้อมีน้ํามูกปวดศรีษะหายใจลําบากขอให้ตรวจATKก่อนกลับเข้าทํางาน หากเป็นผู้ป่วยยืนยันติดเชื้อโควิด-19 ขอให้กักตัวเองอยู่ที่พักหลีกเลี่ยงการพบปะรวมกลุ่มคนจํานวนมากหากมีความจําเป็นจริงๆต้องออกจากบ้านเช่นการเดินทางไปโรงพยาบาลขอให้สวมหน้ากากอนามัยอย่างเคร่งครัด ทั้งนี้นายกรัฐมนตรีเชื่อมั่นว่าหนึ่งในมาตรการป้องกันการแพร่ระบาดที่ดีที่สุด คือทุกคนต้องช่วยลดความเสี่ยงการแพร่เชื้อและรับเชื้อเพื่อช่วยลดจํานวนผู้ติดเชื้อลดลงและไม่เกิดเป็นระลอกใหญ่ขึ้นมาอีก
“หากตรวจATKแล้วผลเป็นบวกว่าติดเชื้อโควิด-19กลุ่มที่มีอาการไม่มากหรือกลุ่มสีเขียวให้เข้ารักษาที่แผนกผู้ป่วยนอกที่หน่วยบริการประจําตามสิทธิหรือหน่วยบริการปฐมภูมิในพื้นที่ตามนโยบาย30บาทรักษาทุกที่ซึ่งจะได้รับการดูแลรักษาตามแนวทาง"เจอแจกจบ"โดยให้กักตัว5วันแบบHome Isolationและอีก5วันให้สังเกตอาการซึ่งสามารถใช้ชีวิตได้ตามปกติโดยต้องสวมหน้ากากอนามัยป้องกันเมื่อออกจากบ้านและเมื่อกลับเข้าทํางาน สําหรับผู้เป็นกลุ่มเสี่ยงสูงให้แจ้งหัวหน้างานและปฏิบัติตามมาตรการของหน่วยงานที่กําหนดไว้”โฆษกประจําสํานักนายกรัฐมนตรีกล่าว
สําหรับสถานการณ์การแพร่ระบาดของโควิด-19วันนี้พบผู้ติดเชื้อโควิด-19ผู้ป่วยรายใหม่(รักษาตัวในโรงพยาบาล)จํานวน2,028รายโดยเป็นผู้ป่วยในประเทศ2,028รายรวมผู้ป่วยสะสม2,335,594ราย(ตั้งแต่1มกราคม2565)ขณะที่หายป่วยกลับบ้าน2,578รายรวมหายป่วยสะสม2,336,240ราย(ตั้งแต่1มกราคม2565)โดยมีผู้ป่วยกําลังรักษา23,299รายและเสียชีวิต18รายจํานวนผู้ป่วยปอดอักเสบรักษาตัวอยู่ในโรงพยาบาล785ราย
ส่วนภาพรวมการฉีดวัคซีนโควิด-19สรุปจํานวนผู้ที่ได้รับวัคซีนสะสมตั้งแต่วันที่28ก.พ. 2564 - 15ก.ค. 2565รวมทั้งสิ้น140, 674,938โดส(รวมยอดสะสมการให้บริการฉีดวัคซีนโควิด- 19แก่กลุ่มเด็กอายุ5 - 11ปีตั้งแต่วันที่1ก.พ. - 15ก.ค. 2565จํานวน5,361,510โดส)จําแนกเป็นผู้ที่ได้รับวัคซีนเข็มที่1จํานวน57,057,622โดสวัคซีนเข็มที่2จํานวน53,329,863โดสและวัคซีนเข็มที่3 (ขึ้นไป)จํานวน30,287,453โดส
—————
รัฐบาลไทย-ข่าวทำเนียบรัฐบาล-รมต.อนุชา แนะหน่วยงานราชการนำระบบดิจิทัลมาใช้พัฒนาศูนย์ราชการสะดวก ตอบโจทย์บริการประชาชนฉับไว
วันศุกร์ที่ 25 กุมภาพันธ์ 2565
รมต.อนุชา แนะหน่วยงานราชการนําระบบดิจิทัลมาใช้พัฒนาศูนย์ราชการสะดวก ตอบโจทย์บริการประชาชนฉับไว
รมต.อนุชา แนะหน่วยงานราชการนําระบบดิจิทัลมาใช้พัฒนาศูนย์ราชการสะดวก ตอบโจทย์บริการประชาชนฉับไว
วันนี้ (25 ก.พ. 65) เวลา 10.00 น. นายอนุชา นาคาศัย รัฐมนตรีประจําสํานักนายกรัฐมนตรี ได้รับมอบหมายจาก นายวิษณุ เครืองาม รองนายกรัฐมนตรี ให้เป็นประธานการประชุมคณะกรรมการอํานวยการศูนย์ราชการสะดวก ครั้งที่ 1/2565 โดยการประชุมทางไกลผ่านทางจอภาพ (Video Conference) โดยมี นายธีรภัทร ประยูรสิทธิ ปลัดสํานักนายกรัฐมนตรี และคณะกรรมการ เข้าร่วม รัฐมนตรีประจําสํานักนายกรัฐมนตรี กล่าวว่า ส่วนหนึ่งของการสร้างแรงจูงใจในการดําเนินงานของข้าราชการ คือ การกําหนดรางวัลและการรับรองมาตรฐานศูนย์ราชการสะดวก หรือ GECC เพื่อช่วยดึงประสิทธิภาพของข้าราชการมาใช้อย่างเต็มศักยภาพ และสร้างขวัญและกําลังใจให้พี่น้องราชการมีแรงจูงใจในการทํางาน เพื่อรับใช้ประเทศชาติและประชาชนได้อย่างเต็มความสามารถ พร้อมกับขอให้ส่วนราชการประสานความร่วมมือกับสํานักงานพัฒนารัฐบาลดิจิทัล (องค์การมหาชน) ในการนําร่องระบบบริการประชาชนได้ฉับไว ช่วยลดระยะเวลาในการมาติดต่อราชการ สร้างความพึงพอใจแก่ประชาชน โดยเพิ่มช่องทางบริการผ่านระบบออนไลน์ ช่วยลดความเสี่ยงการระบาดของเชื้อโรค และลดค่าใช้จ่ายของประชาชนในการเดินทางมาใช้บริการ
ทั้งนี้ ที่ประชุมได้พิจารณาให้ความเห็นชอบแต่งตั้งคณะอนุกรรมการตรวจประเมินมาตรฐานศูนย์ราชการสะดวก จํานวน 10 คณะ ประจําปี พ.ศ. 2565 และแนวทางการตรวจประเมินมาตรฐานของคณะอนุกรรมการฯ จํานวน 10 คณะ เพื่อสนับสนุนภารกิจของคณะกรรมการฯ ในการตรวจประเมินมาตรฐานหน่วยงานที่สมัครขอรับการรับรองมาตรฐาน GECC และตรวจประเมินการรักษามาตรฐานของหน่วยงานที่ได้รับการรับรองมาตรฐาน GECC ตามหลักเกณฑ์และวิธีการประเมินที่คณะกรรมการฯ กําหนดตามพื้นที่จังหวัดที่ตรวจประเมิน พร้อมนี้ ที่ประชุมได้มีการรายงานผลการตรวจประเมินการรักษามาตรฐานหน่วยงานที่ได้รับการรับรองมาตรฐานการให้บริการของศูนย์ราชการสะดวก ประจําปี พ.ศ. 2562-2563 จํานวน 313 ศูนย์ โดยใช้การตรวจประเมินจุดให้บริการหรือข้อมูลที่สามารถเห็นเป็นประจักษ์ (Surprise Check) ได้แก่ งานบริการ การจัดเตรียมวัสดุ/อุปกรณ์ สิ่งอํานวยความสะดวกอื่น ระบบการประเมินความพึงพอใจ คุณภาพบริการ การจัดการเรื่องร้องเรียน และการพัฒนาที่เพิ่มขึ้นจากเดิมและเป็นเรื่องใหม่ เป็นต้น
นอกจากนี้ ที่ประชุมยังได้หารือแนวทางการสร้างแรงจูงใจในการขอรับการรับรองมาตรฐานการให้บริการของศูนย์ราชการสะดวก ที่ไม่ใช่เงินรางวัล ซึ่งจากการสํารวจข้อมูลจากเจ้าหน้าที่รัฐที่ตอบแบบสอบถามทั้งสิ้น จํานวน 1,321 คน พบว่าสิ่งจูงใจที่ข้าราชการอยากได้รับเป็นรางวัล มี 5 ด้าน ประกอบด้วย ด้านความสําเร็จของงาน ด้านเงินเดือนและสวัสดิการ ด้านการยอมรับนับถือ ด้านความก้าวหน้า และด้านอื่น ๆ ตามลําดับ
---------------------------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ห่วงประชาชนได้รับผลกระทบปัญหาค่าครองชีพแพง จากสินค้าขึ้นราคา สั่งการกระทรวงพาณิชย์ ร่วมกับหน่วยงานเกี่ยวข้อง เร่งกำหนดมาตรการช่วยเหลือประชาชน
วันอาทิตย์ที่ 24 เมษายน 2565
โฆษกรัฐบาลเผย “นายกฯ”  ห่วงประชาชนได้รับผลกระทบปัญหาค่าครองชีพแพง จากสินค้าขึ้นราคา  สั่งการกระทรวงพาณิชย์ ร่วมกับหน่วยงานเกี่ยวข้อง เร่งกําหนดมาตรการช่วยเหลือประชาชน
โฆษกรัฐบาลเผย “นายกฯ”  ห่วงประชาชนได้รับผลกระทบปัญหาค่าครองชีพแพง จากสินค้าขึ้นราคา  สั่งการกระทรวงพาณิชย์ ร่วมกับหน่วยงานเกี่ยวข้อง เร่งกําหนดมาตรการช่วยเหลือประชาชน ทั้งระยะสั้นและระยะยาว โดยไม่ให้กระทบกลไกตลาด
วันที่ 24 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการให้กระทรวงพาณิชย์และทุกหน่วยงานที่เกี่ยวข้องร่วมกันบูรณาการแก้ไขปัญหาราคาสินค้าที่ขยับตัวสูงขึ้น เพื่อบรรเทาความเดือดร้อนของประชาชนอย่างเร่งด่วน กําชับให้แก้ไขปัญหาอย่างต่อเนื่อง พร้อมหาแนวทางช่วยเหลืออย่างเป็นรูปธรรม กําหนดเป็นมาตรการช่วยเหลือประชาชน ทั้งระยะสั้น และระยะยาวโดยไม่ให้กระทบกลไกตลาด
โฆษกประจําสํานักนายกรัฐมนตรีกล่าวเพิ่มเติมว่า ที่ผ่านมากระทรวงพาณิชย์ไม่อนุญาตให้ปรับราคาในสินค้าควบคุมทั้ง 18 หมวด แต่ก็ต้องเข้าใจเรื่องต้นทุนการผลิตการนําเข้าอาจจะทําให้ราคาขยับ โดยเฉพาะสินค้าบางประเภทในห้างสรรพสินค้าหลายตัว ช่วงก่อนหน้านี้อาจจะอยู่ในช่วงโปรโมชั่น พอหมดโปรโมชั่นราคาก็กลับมาปกติ ยืนยันผู้ประกอบการทุกรายยินดีให้ความร่วมมืออย่างเต็มที่ในการตรึงราคาสินค้า รวมถึงจัดโปรโมชั่นลดราคาสินค้า ในส่วนของภาครัฐ กระทรวงพาณิชย์ได้ช่วยลดค่าครองชีพให้ประชาชนมาโดยตลอด และจะทําต่อไปอย่างต่อเนื่อง โดยเตรียมเพิ่มจุดจําหน่ายสินค้าราคาประหยัดแบบถาวร ตามโครงการ “โมบายพาณิชย์...ลดราคา! ช่วยประชาชน” อีก 20 จุด จากปัจจุบัน ที่มีอยู่แล้ว 50 จุดทั่วกรุงเทพฯ และมีรถเคลื่อนที่ (รถพุ่มพวง) อีก 25 คัน นําสินค้าที่จําเป็นขายให้ประชาชนในราคาถูก เช่น ไข่ไก่ น้ําตาล ข้าวสาร น้ํามันพืช บะหมี่กึ่งสําเร็จรูป ปลากระป๋อง สบู่ ยาสีฟัน รวมถึงสินค้าเกษตร เป็นต้น ส่วนในต่างจังหวัด สํานักงานพาณิชย์จังหวัด ได้ดําเนินการจัดจําหน่ายสินค้าราคาประหยัดตามมาตรการของแต่ละจังหวัด ซึ่งประชาชนสามารถเลือกซื้อได้ตามสถานที่ต่าง ๆ ที่จังหวัดกําหนด
“นายกรัฐมนตรีเข้าใจถึงความเดือดร้อนของประชาชน เน้นย้ําให้หน่วยงานที่เกี่ยวข้อง ติดตามสถานการณ์ราคาสินค้าอย่างใกล้ชิด เพื่อให้มั่นใจว่าประชาชนจะไม่ถูกเอารัดเอาเปรียบด้านราคา ยืนยันรัฐบาลไม่ได้นิ่งนอนใจ และไม่ได้ทอดทิ้งประชาชนให้แบกรับภาระค่าครองชีพอยู่ฝ่ายเดียว ที่ผ่านมารัฐบาลพยายามอย่างเต็มที่ในการแก้ไขปัญหา ผ่านการดําเนินการตามมาตรการต่าง ๆ” นายธนกรกล่าว
รัฐบาลไทย-ข่าวทำเนียบรัฐบาล-กรมทางหลวง ขยาย 4 เลนแนวใหม่ บนทางหลวงหมายเลข 12 สายกาฬสินธุ์ บรรจบทางหลวงหมายเลข 12 (บ้านนาไคร้) - อำเภอคำชะอี แล้วเสร็จตลอดสาย
วันพุธที่ 3 พฤศจิกายน 2564
กรมทางหลวง ขยาย 4 เลนแนวใหม่ บนทางหลวงหมายเลข 12 สายกาฬสินธุ์ บรรจบทางหลวงหมายเลข 12 (บ้านนาไคร้) - อําเภอคําชะอี แล้วเสร็จตลอดสาย
เชื่อมโยงโครงข่ายคมนาคมเส้นทางระเบียงเศรษฐกิจ ตะวันออก - ตะวันตก (East - West Corridor)
นายสราวุธ ทรงศิวิไล อธิบดีกรมทางหลวง กรทรวงคมนาคม เปิดเผยว่า กรมทางหลวง (ทล. ) โดยสํานักก่อสร้างทางที่ 2 ดําเนินการโครงการก่อสร้างทางหลวงหมายเลข 12 แนวใหม่ สายกาฬสินธุ์ - บรรจบทางหลวงหมายเลข 12 (บ้านนาไคร้) - อําเภอคําชะอี ระยะทางประมาณ 115. 6 กิโลเมตร แล้วเสร็จ ตามนโยบายโครงการพัฒนาเส้นทางระเบียงเศรษฐกิจตะวันออก - ตะวันตก (East - West Corridor) กับประเทศเพื่อนบ้าน ของนายศักดิ์สยาม ชิดชอบ รัฐมนตรีว่าการกระทรวงคมนาคม
สําหรับโครงการก่อสร้างทางหลวงหมายเลข 12 แนวใหม่ สาย กาฬสินธุ์ - บรรจบทางหลวงหมายเลข 12 (บ้านนาไคร้) - อําเภอคําชะอี เป็นส่วนหนึ่งของการพัฒนาโครงข่ายทางหลวงเชื่อมโยงเส้นทางคมนาคม ขนส่งตามแนวตะวันออกและตะวันตกกับประเทศเพื่อนบ้าน ซึ่งแนวเส้นทางเดิมบางช่วงเป็นทางหลวงขนาด 2 ช่องจราจร ปัจจุบันมีปริมาณการจราจรเพิ่มขึ้นอย่างต่อเนื่อง ประกอบกับข้อจํากัดของสภาพพื้นที่และชุมชนในการขยายทางหลวง ทําให้ประชาชนไม่ได้รับความสะดวกและปลอดภัยในการเดินทาง ทล. เล็งเห็นความสําคัญนี้ จึงดําเนินการศึกษาและออกแบบทางหลวงสายใหม่ระยะทางทั้งหมดประมาณ 115.6 กิโลเมตร เพื่อรองรับการเดินทางในพื้นที่จังหวัดกาฬสินธุ์ ร้อยเอ็ด และมุกดาหาร ให้มีแนวทางที่เหมาะสมและเป็นการลดผลกระทบต่อชุมชนและสิ่งแวดล้อมให้น้อยที่สุด โดยแบ่งโครงการก่อสร้างเป็น 5 ตอน ดังนี้
1. สายกาฬสินธุ์ - บรรจบทางหลวงหมายเลข 12 (บ้านนาไคร้) ตอน 1 ลําน้ําพาน - บ้านหลุบ ระยะทางประมาณ 7.867 กิโลเมตร
2. สายกาฬสินธุ์ - บรรจบทางหลวงหมายเลข 12 (บ้านนาไคร้) ตอน 2 ส่วนที่ 1 ระยะทางประมาณ 35.722 กิโลเมตร
3. สายกาฬสินธุ์ - บรรจบทางหลวงหมายเลข 12 (บ้านนาไคร้) ตอน 2 ส่วนที่ 2 ระยะทางประมาณ 35.714 กิโลเมตร
4. สาย บ้านนาไคร้ - อําเภอหนองสูง ระยะทางประมาณ 16.6 กิโลเมตร
5. สาย อําเภอหนองสูง - อําเภอคําชะอี ระยะทางประมาณ 19.708 กิโลเมตร
ลักษณะโครงการเป็นทางหลวงแนวใหม่ เขตทางกว้าง 60 เมตร (ส่วนใหญ่) ก่อสร้างตามมาตรฐานชั้นทางพิเศษผิวจราจรแอสฟัลต์คอนกรีต (AC) ขนาด 4 ช่องจราจรไปกลับ กว้างช่องละ 3.5 เมตรไหล่ทางด้านนอกกว้าง 2.5 เมตร ไหล่ทางด้านในกว้าง 1.5 เมตร แบ่งทิศทางจราจรด้วยเกาะกลางแบบกดร่อง (Depressed Median) กว้าง 12.1 เมตร พร้อมทั้งติดตั้งอุปกรณ์อํานวยความปลอดภัย และงานไฟฟ้าแสงสว่าง งบประมาณโครงการทั้งสิ้น 5,881 ล้านบาท
โครงการก่อสร้างแล้วเสร็จเพิ่มประสิทธิภาพการคมนาคมขนส่งบนเครือข่ายทางหลวง ส่งเสริมการพัฒนาด้านเศรษฐกิจ เช่น การเกษตร การบริการ การขนส่ง รองรับเขตเศรษฐกิจพิเศษเป็นการบูรณาการพัฒนาโครงสร้างพื้นฐาน เพื่อรองรับการพัฒนาในเส้นทางระเบียงเศรษฐกิจตะวันออก - ตะวันตก (East - West Corridor) กับประเทศเพื่อนบ้าน ได้แก่ สหภาพเมียนมาร์ - ไทย - สาธารณรัฐประชาธิปไตยประชาชนลาว และสาธารณรัฐสังคมนิยมเวียดนาม
รัฐบาลไทย-ข่าวทำเนียบรัฐบาล-นายกรัฐมนตรี กล่าวถ้อยแถลงในพิธีเปิดตัวรายงาน “OECD Integrity Review of Thailand 2021” ย้ำความเชื่อมั่นของประชาชนต่อระบบราชการจะช่วยยกระดับขีดความสามารถเพื่อขับเคลื่อนประเทศ
วันศุกร์ที่ 4 มีนาคม 2565
นายกรัฐมนตรี กล่าวถ้อยแถลงในพิธีเปิดตัวรายงาน “OECD Integrity Review of Thailand 2021” ย้ําความเชื่อมั่นของประชาชนต่อระบบราชการจะช่วยยกระดับขีดความสามารถเพื่อขับเคลื่อนประเทศ
นายกรัฐมนตรี กล่าวถ้อยแถลงในพิธีเปิดตัวรายงาน “OECD Integrity Review of Thailand 2021” ย้ําความเชื่อมั่นของประชาชนต่อระบบราชการจะช่วยยกระดับขีดความสามารถเพื่อขับเคลื่อนประเทศ
วันนี้ (4มีนาคม2565)เวลา15.00น. พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถ้อยแถลงผ่านระบบวีดิทัศน์ ในพิธีเปิดตัวรายงานOECD Integrity Review of Thailand 2021ซึ่งเป็นโครงการเสริมสร้างความซื่อตรงในการบริหารงานภาครัฐของประเทศไทย ด้วยความร่วมมือของสํานักงาน ก.พ.ร. และองค์การเพื่อความร่วมมือทางเศรษฐกิจและการพัฒนา (Organisation for Economic Co-operation and Development: OECD)รวมทั้งหน่วยงานภาครัฐและเครื่อข่ายอื่น ๆ ที่เกี่ยวข้อง นายธนกร วังบุญคงชนะ โฆษกประจําสํานักนายกรัฐมนตรี เปิดเผยสาระสําคัญถ้อยแถลงของนายกรัฐมนตรี ดังนี้
นายกรัฐมนตรียินดีที่ได้เป็นประธานในพิธีเปิดตัวรายงานฯ ครั้งนี้ โดยประเทศไทยถือเป็นประเทศแรกในภูมิภาคเอเชียแปซิฟิกที่ได้นํากรอบแนวทางปฏิบัติของOECDด้านความซื่อตรงในภาครัฐมาประเมินตนเอง ซึ่งจะนําไปสู่ความน่าเชื่อถือในภาครัฐของประเทศให้เทียบเคียงมาตรฐานสากล รัฐบาลไทยตระหนักมาโดยตลอดว่า ปัญหาการทุจริตคอร์รัปชันส่งผลกระทบต่อประชาชน รวมถึงนักลงทุนจากต่างประเทศ จึงต้องอาศัยความร่วมมือ รวมทั้งการสนับสนุนจากองค์กรระหว่างประเทศอย่างOECDซึ่งได้ร่วมมือกันมายาวนาน โดยเฉพาะอย่างยิ่งโครงการCountry Programmeระยะที่1ที่มีส่วนผลักดันการขับเคลื่อนยุทธศาสตร์ชาติ20ปี ให้มีผลเป็นรูปธรรม
ประเทศไทยมีเจตนารมณ์สร้างภาครัฐที่โปร่งใส ซื่อตรง และเสริมสร้างวัฒนธรรมด้านคุณธรรมจริยธรรมให้แก่ข้าราชการ ส่งเสริมการเป็น“รัฐบาลเปิด”ให้ประชาชนมีส่วนร่วมในการทํางาน แจ้งเบาะแส ให้ข้อมูลต่อต้านการทุจริต สร้างจิตสํานึกและค่านิยมละอายต่อการทุจริตประพฤติมิชอบ ซึ่งจะเป็นรากฐานสําคัญของการสร้างบริการที่ดี มีคุณภาพ สร้างความเชื่อมั่นต่อระบบราชการ ตลอดจนยกระดับระบบราชการให้มีขีดความสามารถขับเคลื่อนประเทศอย่างมีประสิทธิผล
ทั้งนี้ นายกรัฐมนตรีเชื่อมั่นว่า รัฐบาลไทยและOECDจะมุ่งมั่นกระชับความสัมพันธ์ภายใต้ความร่วมมือโครงการCountry Programmeในระยะที่2ซึ่งขณะนี้อยู่ระหว่างการเจรจาสานต่ออย่างใกล้ชิด เพื่อยกระดับความเป็นอยู่ของพลเมืองให้ดีขึ้นตามหลักการOECDที่มุ่งเน้นBetter Policies for Better Lives
ทั้งนี้ นายกรัฐมนตรีขอบคุณทุกหน่วยงานที่สนับสนุนและผลักดันความสําเร็จครั้งนี้ ซึ่งเกิดข้อเสนอแนะที่มีประโยชน์นําไปสู่การปฏิบัติให้เกิดผลเป็นรูปธรรม สร้างวัฒนธรรมการทํางานที่เน้นคุณธรรม ความซื่อตรง และความโปร่งใส ให้เป็นที่ยอมรับในระดับสากล เพื่อให้ประชาชนเชื่อมั่น เอกชนไว้ใจ เจ้าหน้าที่รัฐมีความภาคภูมิใจในภาครัฐ
อนึ่งOECDได้ให้ความสําคัญกับการจัดทํารายงานOECD Integrity Review of Thailand 2021ฉบับนี้เป็นอย่างยิ่ง เนื่องจากประเทศไทยเป็นประเทศแรกในภูมิภาคเอเชียแปซิฟิกที่ประเมินตนเองด้านความซื่อตรงในการบริหารงานภาครัฐ และได้ข้อเสนอแนะเชิงนโยบายครบทุกมิติตามกรอบความซื่อตรงในภาครัฐของOECD
รัฐบาลไทย-ข่าวทำเนียบรัฐบาล-กบข. จัดประกวดภาพวาด “รู้...รักการออม ตามคำแม่สอน” ชิงทุนการศึกษารวมกว่า 1 แสนบาท
วันจันทร์ที่ 8 สิงหาคม 2565
กบข. จัดประกวดภาพวาด “รู้...รักการออม ตามคําแม่สอน” ชิงทุนการศึกษารวมกว่า 1 แสนบาท
กบข. จัดประกวดภาพวาด “รู้...รักการออม ตามคําแม่สอน” เพื่อส่งเสริมให้เยาวชนรักการออมเงิน และเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ผู้ชนะจะได้รับทุนการศึกษา รวมกว่า 100,000 บาท
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ขอเชิญชวนนักเรียนและนักศึกษาที่เป็นบุตรหลานสมาชิก กบข. หรือศึกษาในสถานศึกษาของสมาชิก เข้าร่วมกิจกรรมประกวดภาพวาด ในหัวข้อ “รู้...รักการออมตามคําแม่สอน” ชิงทุนการศึกษารวมกว่า 1 แสนบาท ซึ่งกิจกรรมนี้มีวัตถุประสงค์ เพื่อส่งเสริมให้เยาวชนเห็นถึงความสําคัญของการบริหารเงินออม และเป็นการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา โดยน้อมนําพระราชปณิธาน พระราชดําริ และพระบรมราโชวาท มามุ่งสร้างความเป็นอยู่ที่ดีอย่างยั่งยืน
โดยผู้เข้าร่วมกิจกรรม จะต้องมีอายุไม่เกิน 24 ปี เป็นบุตรหลานของสมาชิก กบข. หรือเป็นนักเรียนหรือนักศึกษาในสถานศึกษาสังกัดของสมาชิก กบข. ตั้งแต่ระดับประถมศึกษาถึงระดับมหาวิทยาลัยหรือเทียบเท่า สามารถออกแบบผลงานด้วยโปรแกรมคอมพิวเตอร์ หรือวาดและลงสีด้วยมือได้ มีขนาดภาพไม่เกิน A4 เปิดรับผลงานตั้งแต่วันนี้ถึงวันที่ 31 สิงหาคม 2565 ซึ่งแบ่งการประกวดตามระดับชั้นเรียน คือ 1.ระดับประถมศึกษา (ชั้นประถมศึกษาปีที่ 1-6) จํานวน 6 รางวัล 2.ระดับมัธยมศึกษาตอนต้น (ชั้นมัธยมศึกษาปีที่ 1-3) จํานวน 6 รางวัล 3.ระดับมัธยมศึกษาตอนปลายหรือเทียบเท่า (ชั้นมัธยมศึกษาปีที่ 4-6 หรือ ปวช.) จํานวน 6 รางวัล 4.ระดับมหาวิทยาลัยหรือเทียบเท่า (ปริญญาตรี หรือ ปวส.) จํานวน 6 รางวัล และรางวัล Popular Vote จํานวน 1 รางวัล
ทั้งนี้ กบข. ได้กําหนดเกณฑ์การให้คะแนนผลงาน ต้องเป็นภาพที่สื่อความหมายสอดคล้องตรงกับหัวข้อที่กําหนดไว้ มีความคิดสร้างสรรค์ที่แปลกใหม่ มีเอกลักษณ์ มีความสามารถทางศิลปะ และมีเทคนิคการนําเสนอผลงาน นอกจากนี้ กบข. จะเปิดให้ประชาชนทั่วไปร่วมโหวตให้คะแนนภาพวาดที่ชื่นชอบ และจะประกาศรายชื่อผู้ชนะการประกวดในวันที่ 19 กันยายน 2565
ผู้สนใจสามารถติดตามรายละเอียดกิจกรรมหรือดาวน์โหลดใบสมัครได้ที่เว็บไซต์ กบข. www.gpf.or.th เมนูข่าวสารและกิจกรรม สามารถสอบถามข้อมูลเพิ่มเติมได้ที่ Facebook กบข. หรือ LINE กบข. @GPFCommunity หรือติดต่อศูนย์บริการสมาชิก โทร. 1179
รัฐบาลไทย-ข่าวทำเนียบรัฐบาล-มท.1 สั่งการเร่งช่วยเหลือประชาชนในเหตุเพลิงไหม้โรงงานฯ จังหวัดสมุทรปราการ เน้นย้ำดูแลประชาชนและความปลอดภัยเจ้าหน้าที่เป็นสำคัญ
วันจันทร์ที่ 5 กรกฎาคม 2564
มท.1 สั่งการเร่งช่วยเหลือประชาชนในเหตุเพลิงไหม้โรงงานฯ จังหวัดสมุทรปราการ เน้นย้ําดูแลประชาชนและความปลอดภัยเจ้าหน้าที่เป็นสําคัญ
มท.1 สั่งการเร่งช่วยเหลือประชาชนในเหตุเพลิงไหม้โรงงานฯ จังหวัดสมุทรปราการ เน้นย้ําดูแลประชาชนและความปลอดภัยเจ้าหน้าที่เป็นสําคัญ
วันนี้ (5 ก.ค.64) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ เปิดเผยว่า จากกรณีเหตุเพลิงไหม้โรงงานผลิตเม็ดโฟมพลาสติกในซอยกิ่งแก้ว 21 ต.บางพลีใหญ่ อ.บางพลี จ.สมุทรปราการ พลเอก ประยุทธ์ จันทร์โอชา นายกรัฐมนตรี มีความห่วงใยและกําชับหน่วยงานที่เกี่ยวข้องประสานและบูรณาการการทํางานทั้งส่วนกลาง จังหวัด และองค์กรปกครองส่วนท้องถิ่น เพื่อให้การดูแลความปลอดภัยประชาชนอย่างมีประสิทธิภาพสูงสุด
พลเอก อนุพงษ์ เผ่าจินดา กล่าวว่า ได้สั่งการให้กรมป้องกันและบรรเทาสาธารณภัย ตั้งศูนย์ติดตามสถานการณ์ เพื่อประสานการสนับสนุนร่วมกับกองอํานวยการป้องกันและบรรเทาสาธารณภัยจังหวัดสมุทรปราการ โดยระดมสรรพกําลังเจ้าหน้าที่ชุดปฏิบัติการ พร้อมเครื่องจักรกลสาธารณภัย รวมทั้งส่งเฮลิคอปเตอร์ KA-32 จํานวน 2 ลํา สนับสนุนการดับเพลิงฯ ซึ่งในขณะนี้ยังคงอยู่ในพื้นที่และปฏิบัติงานร่วมกับหน่วยงานและอาสาสมัครที่เกี่ยวข้องอย่างต่อเนื่อง
พลเอก อนุพงษ์ เผ่าจินดา กล่าวต่อว่า ได้เน้นย้ําให้จังหวัดบูรณาการหน่วยงานทุกภาคส่วน องค์กรปกครองส่วนท้องถิ่น และประชาชนจิตอาสา ดูแลให้ความช่วยเหลือประชาชนอย่างเป็นระบบ พร้อมจัดให้มีสิ่งของจําเป็นในการดํารงชีพ ที่พักอาศัยประกอบอาหารเลี้ยงประชาชนที่ได้รับความเดือดร้อนอย่างต่อเนื่องจนกว่าสถานการณ์จะเข้าสู่ภาวะปกติ และให้ความสําคัญมาตรการควบคุมการแพร่ระบาดของโรคโควิด-19 อย่างเคร่งครัด ซึ่งในขณะนี้ จังหวัดสมุทรปราการได้ตั้งจุดอพยพ จํานวน 8 จุด ได้แก่ 1) อบต.บางพลีใหญ่ 2) วัดบางพลีใหญ่กลาง 3) โรงเรียนคลองบางกระบือ 4) โรงเรียนเตรียมปริญญานุสรณ์ 5) ศาลพ่อหลวง 6) วัดบางโฉลงใน 7) วัดบางโฉลงนอก และ 8) วัดบางพลีใหญ่ใน
นอกจากนี้ พลเอก อนุพงษ์ เผ่าจินดา ได้กําชับเจ้าหน้าที่ผู้ปฏิบัติงานและอาสาสมัครให้ระมัดระวังตนเองในการปฏิบัติงาน และให้กําลังใจเจ้าหน้าที่ในการปฏิบัติภารกิจให้ลุล่วง ดูแลประชาชนให้กลับสู่ภาวะปกติเร็ว ทั้งนี้ พี่น้องประชาชนสามารถติดต่อสอบถามข้อมูลผ่านสายด่วนนิรภัย1784 ตลอด 24 ชั่วโมง
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 22 มิถุนายน 2564 พนักงานติดเชื้อไวรัส COVID-19 จำนวน 1 ราย
วันอังคารที่ 22 มิถุนายน 2564
ประกาศ ขสมก. ประจําวันที่ 22 มิถุนายน 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 22 มิถุนายน 2564 พนักงานติดเชื้อไวรัส COVID-19 จํานวน 1 ราย
พนักงานขับรถโดยสารปรับอากาศ สาย 134 เขตการเดินรถที่ 7